
REPUBLIKA HRVATSKA
TRGOVAČKI SUD U ZADRU
Zadar, Dr. Franje Tuđmana 35						

U  I M E  R E P U B L I K E  H R V A T S K E

R J E Š E NJ E

	Trgovački sud u Zadru, OIB: 39670464653, po sudskom savjetniku Krešimiru Torbarini, u pravnoj stvari podnositeljice zahtjeva Financijske agencije, Regionalni centar Split, Podružnica Šibenik, Šibenik, Perivoj L. Marune 1, OIB: 85821130368, za provedbu skraćenoga stečajnog postupka nad dužnikom UDRUGA RATNIH VOJNIH INVALIDA HRVATSKOG VIJEĆA OBRANE KNIN sa sjedištem u Kninu, Ul. Dr. Franje Tuđmana 11, OIB: 98468448486, od 28. lipnja 2016., 15. prosinca 2016. 

r i j e š i o   j e
	Odbacuje se zahtjev Financijske agencije od 28. lipnja 2016. za provedbu skraćenoga stečajnog postupka nad dužnikom UDRUGA RATNIH VOJNIH INVALIDA HRVATSKOG VIJEĆA OBRANE KNIN sa sjedištem u Kninu, Ul. Dr. Franje Tuđmana 11, OIB: 98468448486.

Obrazloženje

	Financijska agencija je 28. lipnja 2016. podnijela Trgovačkom sudu u Zadru, Stalna služba u Šibeniku zahtjev za provedbu skraćenoga stečajnog postupka nad uvodno označenim dužnikom na temelju čl. 444. st. 1. Stečajnog zakona (Narodne novine broj 71/15, dalje: SZ) navodeći da isti na dan 27. lipnja 2016. u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana u iznosu od 11.397,37 kn te da nema zaposlenih.
Dopisom zaprimljenim na sud dana 20. listopada 2016. Financijska agencija je obavijestila ovaj sud da je dužnik u međuvremenu podmirio navedeno dugovanje te da u Očevidniku redoslijeda osnova za plaćanje više nema evidentiranih neizvršenih osnova za plaćanje. 
Odredbom čl. 428. SZ-a propisano je da će sud provesti skraćeni stečajni postupak nad pravnom osobom ako nema zaposlenih, ako u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana i ako nisu ispunjene pretpostavke za pokretanje drugog postupka radi brisanja iste iz sudskog registra.
	S obzirom da iz potvrde Financijske agencije od 20. listopada 2016. proizlazi da je dužnik podmirio predmetno dugovanje, to se u konkretnom slučaju nije ispunila jedna od kumulativno određenih pretpostavki iz članka 428. stavka 1. podstavka 2. SZ-a zbog čega je odlučeno kao u izreci rješenja. 

U Zadru 15. prosinca 2016. 

                                                      Sudski savjetnik
                                                                                        Krešimir Torbarina 
	DN-a: 
1. Podnositeljici zahtjeva putem pošte i putem e-Oglasne ploča suda
1. Dužniku putem e-Oglasne ploče suda
1. U spis 


